Išrašas

LIETUVOS RESPUBLIKOS SEIMO

TEISĖS IR TEISĖTVARKOS komitetas

PAGRINDINIO KOMITETO

POSĖDŽIO PROTOKOLAS

2015 m. balandžio 15 d. Nr. 102-P-14

Vilnius

SVARSTYTA: Pasiūlymai, pataisos, pastabos (toliau – pasiūlymai) dėl Lietuvos Respublikos privačios detektyvinės veiklos įstatymo projekto
(Nr. XIP-4305(3)).

1. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo kanceliarijos Teisės departamentas 2015-04-15	T	Įvertinę projekto atitiktį Konstitucijai, įstatymams, teisėkūros principams ir juridinės technikos taisyklėms, teikiame šias pastabas: Tikslintini tikėtini įstatymo priėmimo metai.	Pritarti (Balsavimo rezultatai: bendru sutarimu)
2.	Seimo kanceliarijos Teisės departamentas 2015-04-15	6	1	Sunumeruotina projekto 6 straipsnio 1 dalis.	Pritarti (Balsavimo rezultatai: bendru sutarimu)
3.	Seimo kanceliarijos Teisės departamentas 2015-04-15	7	3, 6	Projekto 7 straipsnio 1 dalyje minimas privačios detektyvinės veiklos paslaugų suteikimas „vienkartinai“, o to paties straipsnio 3 ir 6 dalyse – „vieną kartą“.	Pritarti (Balsavimo rezultatai: bendru sutarimu)
4.	Seimo kanceliarijos Teisės departamentas 2015-04-15	7	5	Projekto 7 straipsnio 5 dalies paskutinysis sakinys atkartoja 4 dalies paskutinįjį sakinį ir vertintinas kaip perteklinis, kadangi 5 dalyje kalbama apie 3 dalyje nurodytus asmenis, kurie patenka į 1 dalyje nurodytų asmenų ratą, apie kuriuos kaip tik ir kalbama 4 dalyje. Be to, 7 straipsnio 5 dalies paskutiniojo sakinio žodis „pateikdamas“ keistinas žodžiu „pateikia“.	Pritarti (Balsavimo rezultatai: bendru sutarimu)
5.	Seimo kanceliarijos Teisės departamentas 2015-04-15	7	6	Projekto 7 straipsnio 6 dalis redaguotina: 1) joje kitaip, nei 5 dalyje, įvardijami 3 dalyje nurodyti asmenys (t. y. išsamiai, o ne duodant nuorodą į 3 dalį); 2) šie asmenys apibūdinami kitokiais žodžiais, nei 3 dalyje; 3) projekto trečiasis skirsnis įvardytinas ne skaičiumi, o žodžiu.	Pritarti (Balsavimo rezultatai: bendru sutarimu)
6.	Seimo kanceliarijos Teisės departamentas 2015-04-15	8	1	6	Projekto 8 straipsnio 1 dalies 6 punkto skaičiai ir žodis „3, 4, 5, 6, 7 ir 8“ keistini skaičiais ir žodžiu „3, 4, 5, 6, 7 ar 8“.	Pritarti (Balsavimo rezultatai: bendru sutarimu)
7.	Seimo kanceliarijos Teisės departamentas 2015-04-15	8	2	3	Svarstytina, ar projekto 8 straipsnio 2 dalies 3 punkto nuostata, kad priežiūros institucijai informaciją, ar privačiu detektyvu siekiantis tapti asmuo piktnaudžiauja psichotropinėmis, narkotinėmis, toksinėmis medžiagomis ar alkoholiu, pateikia asmens sveikatos priežiūros įstaigos, neturėtų būti redaguojama, sukonkretinant sąvoką „asmens sveikatos priežiūros įstaigos“ arba ją pakeičiant kitu minėta informacija disponuojančiu subjektu.	Nepritarti (Balsavimo rezultatai: bendru sutarimu)	Įstatymo projekte pasirinktas bendrinis asmens sveikatos priežiūros pavadinimas, nes subjektai, disponuojantys informacija, ar asmuo piktnaudžiauja psichotropinėmis, narkotinėmis, toksinėmis medžiagomis ar alkoholiu yra sukonkretinami poįstatyminiame reglamentavime, pvz., Sveikatos apsaugos ministro įsakyme Nr. V-720 „Dėl fizinių asmenų, norinčių gauti leidimą įsigyti ginklus, medicininio patikrinimo tvarkos aprašo bei ligų ir fizinių trūkumų, dėl kurių asmuo negali įsigyti ar turėti ginklo, sąrašo patvirtinimo” (4 p., 7.3.p).
8.	Seimo kanceliarijos Teisės departamentas 2015-04-15	12	1	Projekto 12 straipsnio 1 dalies pirmojo sakinio žodis „pasiūlymą“ keistinas žodžiu „siūlymą“ (plg. su projekto 11 straipsnio 1 dalies pirmuoju sakiniu). Be to, suderintinos projekto 11 ir 12 straipsnių pirmųjų dalių antrųjų sakinių formuluotės (pranešama „privačiam detektyvui“ ar „asmeniui“, „raštu“ ar nebūtinai).	Pritarti (Balsavimo rezultatai: bendru sutarimu)
9.	Seimo kanceliarijos Teisės departamentas 2015-04-15	12	2	8	Projekto 12 straipsnio 2 dalies 8 punkte nėra laikomasi projekto 2 straipsnio 2 dalyje įtvirtintos santrumpos „paslaugų teikimo sutartis“.	Pritarti (Balsavimo rezultatai: bendru sutarimu)
10.	Seimo kanceliarijos Teisės departamentas 2015-04-15	12, 23	2, 5, 6, 1	9, 2	Projekto 12 straipsnio 2 dalies 9 punkte du kartus prieš žodžius „detektyvinės veiklos“ įrašytinas žodis „privačios“; 12 straipsnio 5 dalies paskutiniame sakinyje prieš žodžius „detektyvinės veiklos“ įrašytinas žodis „privačios“; 12 straipsnio 6 dalyje prieš žodžius „detektyvine veikla“ įrašytinas žodis „privačia“; 23 straipsnio 1 dalies 2 punkte prieš žodžius „detektyvinės veiklos“ įrašytinas žodis „privačios“.	Pritarti (Balsavimo rezultatai: bendru sutarimu)
11.	Seimo kanceliarijos Teisės departamentas 2015-04-15	13	1	3	Diskutuotina, ar projekto 13 straipsnio 1 dalies 3 punkte po Europos Sąjungos valstybės narės nereikėtų paminėti ir Europos ekonominės erdvės valstybės.	Pritarti (Balsavimo rezultatai: bendru sutarimu)
12.	Seimo kanceliarijos Teisės departamentas 2015-04-15	15	4	Projekto 15 straipsnio 4 dalyje du kartus prieš žodžius „privatus detektyvas“ įrašytini žodžiai „individualiai veikiantis“.	Pritarti (Balsavimo rezultatai: bendru sutarimu)
13.	Seimo kanceliarijos Teisės departamentas 2015-04-15	15	6	N	Pažymėtina, kad reikalavimas turėti pavadinimą, remiantis projekto nuostatomis, nėra taikomas individualiai veikiančiam privačiam detektyvui.	Pritarti (Balsavimo rezultatai: bendru sutarimu)	Pasiūlymas: „6. Individualiai veikiančio privataus detektyvo darbo vietai taikomos šio įstatymo 16 straipsnio nuostatos.“
14.	Seimo kanceliarijos Teisės departamentas 2015-04-15	16	3	Projekto 16 straipsnio 3 dalyje patikslintina, kieno pavadinimas turi būti nurodytas iškaboje.	Pritarti (Balsavimo rezultatai: bendru sutarimu)	Pasiūlymas: „3. Privataus detektyvo darbo vieta turi turėti matomoje vietoje pakabintą iškabą, kurioje turi būti nurodytas šio įstatymo 15, 17 ir 18 straipsniuose privačia detektyvine veikla užsiimančio subjekto pavadinimas.“
15.	Seimo kanceliarijos Teisės departamentas 2015-04-15	18	4	N	Projekto 17 straipsnio 3 dalyje teigiama, kad „privatūs detektyvai, veikdami kaip privačių detektyvų grupė, turi teisę susitarti dėl bendro privačios detektyvinės veiklos paslaugų teikimo su individualiai veikiančiais privačiais detektyvais pagal šio įstatymo 15 straipsnio 3 dalį.“ Tačiau analogiškos nuostatos nėra straipsniuose, reguliuojančiuose privačių detektyvų bendrijos veiklą, nors projekto 15 straipsnio 3 dalyje individualiai veikiančio privataus detektyvo teisė sudaryti privačių detektyvų tarpusavio susitarimus dėl privačios detektyvinės veiklos paslaugų teikimo su privačių detektyvų bendrija ir yra numatyta.	Pritarti (Balsavimo rezultatai: bendru sutarimu)	Pasiūlymas: „4. Privatūs detektyvai, veikdami kaip privačių detektyvų bendrija, turi teisę susitarti dėl bendro privačios detektyvinės veiklos paslaugų teikimo su individualiai veikiančiais privačiais detektyvais pagal šio įstatymo 15 straipsnio 3 dalį.“
16.	Seimo kanceliarijos Teisės departamentas 2015-04-15	18	5	N	Projekto 15 straipsnio 4 dalyje ir 17 straipsnio 4 dalyje teigiama, kad individualiai veikiantis privatus detektyvas ir privačių detektyvų grupė turi teisę samdytis darbuotojų. Ir nors projekto 2 straipsnio 1 dalis tai leidžia, analogiškos nuostatos nėra straipsniuose, reguliuojančiuose privačių detektyvų bendrijos veiklą.	Pritarti (Balsavimo rezultatai: bendru sutarimu)	Pasiūlymas: „5. Privačių detektyvų bendrija turi teisę samdytis darbuotojų.“
17.	Seimo kanceliarijos Teisės departamentas 2015-04-15	21	Projekto 21 straipsnyje trūksta 6 punkto.	Pritarti iš dalies (Balsavimo rezultatai: bendru sutarimu)	Pasiūlymas: Tikslinti Projekto 21 straipsnyje dėstomų punktų numeraciją.
18.	Seimo kanceliarijos Teisės departamentas 2015-04-15	23	1	6	Projekto 23 straipsnio 1 dalies 7 punkte minima tikimybė pažeisti įstatymus, tačiau tokia tikimybė nėra minima 6 punkte.	Pritarti (Balsavimo rezultatai: bendru sutarimu)
19.	Seimo kanceliarijos Teisės departamentas 2015-04-15	8, 23,	1, 2	10,2	Projekto 23 straipsnio 2 dalies 2 punkte minima grėsmė „žmonių“ gyvybei ir sveikatai, o projekto 8 straipsnio 1 dalies 10 punkte ir 12 straipsnio 2 dalies 6 punkte – grėsmė „asmenų“ gyvybei ir sveikatai. Pastarosiose nuostatose taip pat minima ir grėsmė viešajai tvarkai ir visuomenės saugumui, kuri nepaminėta 23 straipsnio 2 dalies 2 punkte.	Pritarti (Balsavimo rezultatai: bendru sutarimu)
20.	Seimo kanceliarijos Teisės departamentas 2015-04-15	27	1	6	Viso projekto tekste vartojama sąvoka „privataus detektyvo veiklos pažymėjimas“, išskyrus 27 straipsnio 1 dalies 6 punktą, kur du kartus pavartota sąvoka „privačios detektyvinės veiklos pažymėjimas“.	Pritarti (Balsavimo rezultatai: bendru sutarimu)
21.	Seimo kanceliarijos Teisės departamentas 2015-04-15	27	2	Projekto 27 straipsnio 2 dalies antrojo sakinio žodis „sąrašas“ keistinas žodžiu „sąrašai“.	Pritarti (Balsavimo rezultatai: bendru sutarimu)

Komiteto pirmininkas	Julius Sabatauskas